Ջումանջի

«**Ջումանջի**» (), ռեժիսոր Ջո Ջոնսթոնի նկարահանած ֆանտաստիկ կատակերգական ֆիլմ, գլխավոր դերում հանդես է գալիս Ռոբին Ուիլյամսը։ Նկարահանված է Քրիս Վան Օլլսբուգի համանուն գրվածքի հիման վրա։

## Սյուժե
1869 թվական։ Երկու երեխա՝ Կայլբը և Բենջամինը մի սնդուկ են բերում անտառ և հորելով այն թաքցնում են գետնի տակ։ Սնդուկի միջից տարօրինակ ձայներ են լսվում։

Անցնում է 100 տարի։ Արդեն 1969 թվականն է։ Անտառի տեղում այժմ ոչ մեծ Բրենտֆորդ քաղաքն է։ Այնտեղ իր ծնողների հետ բնակվում է մի տղա՝ Ալան Պերիշը։

Մի անգամ Ալանը հեծանիվով երթևեկում է քաղաքում։ Նրան նկատում են մի խումբ տղաներ Բիլլի Ջեսուպի գլխավորությամբ, այն տղայի ով ուզում էր վրեժ լուծել Ալանից, քանի որ նա ընկերություն էր անում իր սիրած աղջկա՝ Սառա Վիտլի հետ։ Նրանք հետապնդում են Ալանին, նա փախչում է, սակայն տղաները բռնում են նրան, ծեծում և հեծանիվը վերցնում։

Տղան տան վերադարձի ճանապարհին մտնում է մի կիսաքանդ շենք։ Նա լսում է տարօրինակ ձայն, որը գալիս է գետնի տակից։ Ալան սկսում է փորել հողը և հայտնաբերում այնտեղ հենց այն սնդուկը, որը թաքցրել էին այնտեղ 100 տարի առաջ։ Տղան բացում է և այնտեղ գտնում է տախտակներով, զառերով և տարօրինակ գրվածքներով մի խաղ՝ Ջումանջի։ Արդեն տանը նա բացում է խաղը և առանց ծանոթանալու կանոններին, վերցնում է ռնգեղջյուրի և փղի քարտեր, որոնք կանգնում են խաղատախտակի վրա և խաղը սկսվում է։ Ալանը ուշադրություն չի դարձնում խաղին և փակում է այն։

Ալանենց տուն է գալիս Սառան և բերում նրա հեծանիվը։ Հանկարծ նրանք լսում են տարօրինակ ձայներ։ Ալանը հիշում է խաղի մասին, գտնում է այն, առանց կարդալու խաղի ամբողջ կանոները բացում։ Պարզվում է որ ձայները կրկին խաղից են գալիս։ Սառան ասում է, որ չնայած ինքը սեղանի խաղեր չի խաղում, սակայն ուզում է փորձել և նետում է զառերը։ Անսպասելի նրա խաղաքար ռնգեղջյուրը շարժվում է խաղատախտակի վրա զառերի գումարի թվի չափով։ Դրանից հետո տան բուխարիի միջից լսվում են ձայներ։ Վախեցած Սառան խնդրում է Ալանին փակել խաղը, սակայն Ալանը ժամացույցի զանգերից անսպասելի եկած նետում է զառերը ձեռքից, դրանով իսկ նոր քայլ անելով խաղում։ Այդ ժամանակ խաղը Ալանին քաշում է իր մեջ, իսկ բուխարիից դուրս են գալիս չղջիկներ, Սառան ճչալով վախեցած դուրս է վազում տնից։

Անցնում է 26 տարի, արդեն 1995 թվականն է։ Ալանի ծնողները մահացած են լինում, իսկ նրանց տունը գնել էր մի կին, ով երկու որդեգրված երեխաներ ուներ՝ Ջուդին և Պիտերը։ Մի անգամ Ջուդին և Պիտերը սենյակներից մեկից լսում են տարօրինակ ձայն։ Նրանք գտնում են Ջումանջի խաղը և կրկին չկարդալով խաղի ամբողջ կանոնները, սկսում են խաղալ։ Առաջինը խաղը սկսում է Ջուդին, զառերը գցելուց հետո խաղի միջի տարօրինակ նյութից բաղկացած հատվածի մեջ գրվում են հուշող բաներ՝ սպասվելիք նոր իրադարձությունների մասին։ Ջուդիի քայլից հետո խաղի միջից դուրս են գալիս հսկա մոծակներ, և Ջուդին ու Ալանը մի կերպ են խուսափում նրանց խայթոցներից։ Հաջորդը զառերը նետում է Պիտերը, նա զույգ է բերում զառերով և դրանից հետո խաղ միջից դուրս են գալիս կապիկների մի մեծ խումբ, որոնք ավերելով տան գույքը դուրս են գալիս քաղաք։ Հաջորդ քայլը նույնպես Պիտերն է անում, քանի որ նա զույգ էր գցել։ Խաղի միջից դուրս է պրծնում մի առյուծ, իսկ նրա հետևից Ալան Պերիշը, ով այդ ամբողջ ժամանակ՝ 26 տարի ապրել էր խաղի ջունգլիներում։ Նա առյուծին խորամանկությամբ կարողանում է փակել սենյակներից մեկում։

Ալան հասկանում է, որ վերսդարձել է 26 տարի առաջ և ուզում է գտնել իր ծնողներին։ Դուրս գալով քաղաք նա գնում է հոր գործարան, սակայն այն քանդված է լինում։ Մի անծանոթ ասում է, որ այս գործարանի տերը իր որդու անհետացումից հետո ամբողջ կարողությունը ծախսել էր որդու փնտրման աշխատանքների վրա, սակայն այդպես էլ չկարողանալով գտնել նրան, վշտից հիվանդացել է և մահացել։

Հասկանալով որ ամեն ինչ ետ բերելու միակ ճանապարհը սկսած խաղը ավարտվելն է նա վերադառանում է տուն։ Հաջորդ քայլում Ջուդին գցում է զառերը սակայն խաղաքարերը չեն շարժվում։ Ալանը հիշում է, որ հաջորդ քայլը Սառայինն է։ Նրանք գտնում են Սառային և Ալանը համոզում է նրան միանալ խաղին։

Նրանք չորսով փորձում են վերջացնել խաղը, այդ ընթացքում հանդիպելով լուրջ դժվարությունների ...

## Դերասաններ
* Ռոբին Ուիլյամս - Ալան Պերիշ
* Ջոնաթան Հայդ - Սեմուել Պերիշ և որսորդ Վան Պելտ
* Քիրստեն Դանստ - Ջուդի Շեպարդ
* Բրեդլի Պիրս - Պիտեր Շեփարդ
* Բոննի Հանտ - Սառա Վիտլ
* Բեբե Նյուվերտ - Նորա Շեփարդ
* Դևիդ Ալան Գրայր - Կառլ Բենթլի
* Պատրիսա Կլարկսոն - Քերոլ Էնն Պերիշ
* Ադամ Հանն-Բիրդ - Ալան Պերիշ, 1969 թ
* Լաուրա Բելլ Բանդի - Սառա Վիտլ, 1969 թ
* Ջիլլիան Բարբեր - միսսիս Թոմաս և անշարժ գույքի գործակալ
* Բրանդոն Օբրեյ - Բենջամին
* Կիրուս Տիդեկ - Կալեբ
* Գերի Ջոզեֆ Տորուպ - Բիլլի Ջեսուպ
* Լեոնարդ Զոուլա - ոստիկան Բիլլ
* Լլոյդ Բերրի - կոշիկի գործարանի թափառաշրջիկ
* Մալքհոլմ Ստյուարտ - Ջիմ Շեփարդ
* Անաբել Քերշոու - Մարթա Շեփարդ
* Դերրիել Էնրիկես - զենքի վաճառող
* Ռոբին Դրիսկոլլ - բուժաշխատող
* Պիտեր Բրայանթ - բուժաշխատող
* Սառա Ջիլսոն - աղջիկ
* Ֆլորիկա Վլադ - աղջիկ
* Ջուն Լիոն - հացթուխ
* Բրենդա Լոկմալլեր - դաշնակահար
* Ֆրեդերիկ Ռիչարդսոն - վարսավիր

## Այլ ֆիլմերում
1996 - 1999 թթ. UPN հեռուստաալիքը նկարահանել է ֆիլմի շարունակությունը, «Ջումանջի» մուլտսերիալը։ Այնտեղ ֆիլմի հերոսները հայտնվում են խաղի ներքին աշխարհ, որտեղ գտնվել էր Ալան Պերիշը։

## Ծանոթագրություններ

## Արտաքին հղումներ
* 
* 
* boxofficemojo.com կայքում 
* kinopoisk.ru կայքում

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1995 ֆիլմեր
Կատեգորիա:Ամերիկյան արկածային կինոկատակերգություններ
Կատեգորիա:Ամերիկյան էքշն արկածային ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Գրական ստեղծագործությունների էկրանավորումներ
Կատեգորիա:Վանկուվերում նկարահանված ֆիլմեր
Կատեգորիա:Ֆիլմեր կապիկների մասին
Կատեգորիա:Ֆիլմեր որբերի մասին
Կատեգորիա:Ֆիլմեր, որոնց գործողությունները տեղի են ունենում Նյու Հեմփշիրում
Կատեգորիա:Ֆիլմեր, որոնց գործողությունները տեղի են ունենում 1995 թվականին
Կատեգորիա:Ֆիլմեր կենդանիների մասին
Կատեգորիա:Ֆիլմեր, որոնց գործողությունները տեղի են ունենում 1869 թվականին
Կատեգորիա:Ֆիլմեր, որոնց գործողությունները տեղի են ունենում 1960-ականներին
Կատեգորիա:Ֆիլմեր, որոնց գործողությունները տեղի են ունենում 1969 թվականին
Կատեգորիա:Հորինված մարզաձևեր
Կատեգորիա:Ֆիլմեր, որոնց գործողությունները տեղի են ունենում 1990-ականներին
Կատեգորիա:Ֆիլմեր, որոնց գործողությունները տեղի են ունենում 1860-ականներին
Կատեգորիա:Ֆիլմեր հայր-որդի հարաբերությունների մասին